Saliyané iku, bakteri gram-positif bakal berwarna ungu. bedane kalorone andedhasar marang bedane struktur dinding sèl kang béda lan bisa dinyatakake déning prosedur pewarnaan Gram.. Prosedur iki tinemu nalika taun 1884 déning ilmuwan Dhènemarken kang jenenge Christian Gram lan wujud prosedur wigati sajrone klasifikasi bakteri. Bakteri gram positif kaya "Staphylococcus aureus" (bakteri patogen kang umum ing manungsa) amung duwé membran plasma tunggal kang diubengi dinding sèl kandel wujud peptidoglikan . Sekitar 90% saka dinding sèl mau kasusun déning peptidoglikan wondene turahane wujud molekul liya kang jenenge asem teikhoat. Saliyané iku, bakteri gram négatif (kaya "E. coli") duwé sistem membran ganda kang ngendi membran plasmane diselimuti déning membran jaba permeabel. Bakteri iki duwé dinding sèl kandel wujud peptidoglikan, kang mapan ing antarané membran jero membran jabane.